આ કામગીરી કમિશનર ગ્રામ વિકાસની કચેરી દ્વારા હાથ ધરાશે અને તેનું સીધું નિરીક્ષણ, જવાબદારી ગ્રામ વિકાસ કચેરીના કમિશનર મોના ખંધારની રહેશે. સૂત્રો પાસેથી મળતી માહિતી પ્રમાણે નદી બારેમાસ વહે તેવા પ્રયાસના ભાગરૂપે તેને પુન:જીવિત કરવાનું નક્કી કર્યું છે. આ માટે સઘન ભૂમિ અને ભેજ સંરક્ષણના કામો જેવા કે નાળા બંડિગ, ચેકવોલ, ગેબિયન સ્ટ્રક્ચર, ગલી પ્લગ, જળ સંગ્રહ અને ગ્રાઉન્ડ વોટર રિચાર્જની કામગીરીઓ થશે. જેથી કરીને નદીનું પાણી જલદી વહી ન જાય અને નદીઓ બારેમાસ વહેતી રહે અને આસપાસના વિસ્તારમાં ભેજસંગ્રહ થાય તેટલા માટે નદી કિનારે 50 લાખ વૃક્ષો રોપાશે.